དུས་རབས་བཞི་པའི་སྐབས་ན་རྒྱ་གར་གྱི་རྩོམ་རིག་དང་སྒྱུ་རྩལ་དར་ཞིང་རྒྱས་པས་པྲཧྨ་དབྱངས་གསལ་ཡི་གེ་ལའང་རིམ་པར་འགྱུར་བ་བྱུང་ནས་གུཔྟའི་དབྱངས་གསལ་ཡི་གེར་གྱུར།འདི་གུཔྟའི་རྒྱལ་རབས་ཀྱི་མིང་གིས་བཏགས་པའོ།།གུཔྟའི་རྒྱལ་རབས་ལ་སྔ་ཕྱི་གཉིས་ལས་སྔ་མ་སྤྱི་ལོ་༣༢༠དུས་སུ་ཚུགས་ཤིང༌།ཕྱི་མ་ནི་སྤྱི་ལོ་༥༣༥ནས་༧༣༠བར་དུའོ།།དུས་རབས་བདུན་པའི་མཇུག་ཙམ་ན་གུཔྟའི་ཡི་གེ་དེའི་རྨང་གཞིའི་ཐོག་ནས་ན་ག་རའི་ཡི་གེ་བྱུང༌།ན་ག་ར་ཞེས་པ་གྲོང་ཁྱེར་ཏེ་གྲོང་ཁྱེར་གཟུགས་ཀྱི་ཡི་གེ་ཞེས་པའི་དོན་ནོ།།དུས་རབས་བརྒྱད་པའི་སྐབས་སུ་ན་ག་རའི་ཡི་གེ་ལས་ལཉྩའི་ཡི་གེ་བྱུང་བར་གྱུར་ཏོ།།རྩོམ་འགན་པ།རྟ་མགྲིན